Document ID: 31991D0344

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιουνίου 1991 που τροποποιεί την απόφαση 87/257/ΕΟΚ, όσον αφορά τον πίνακα των εγκαταστάσεων των Ηνωμένων Πολιτειών της Αμερικής που έχουν εγκριθεί για την εισαγωγή νωπών κρεάτων στην Κοινότητα ( 91/344/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προέλευσης τρίτων χωρών ( 1 ), όπως τροποποιήθηκε τελευταία από την οδηγία 91/69/ΕΟΚ ( 2 ), και ιδίως το άρθρο 4 παράγραφος 1 και το άρθρο 18 παράγραφος 1,
Εκτιμώντας :
ότι ο πίνακας των εγκαταστάσεων των Ηνωμένων Πολιτειών της Αμερικής που έχουν εγκριθεί για την εισαγωγή νωπών κρεάτων στην Κοινότητα καταρτίστηκε αρχικά στην απόφαση 87/257/ΕΟΚ της Επιτροπής ( 3 )- ότι ο κατάλογος αυτός τροποποιήθηκε τελευταία με την απόφαση της 13ης Δεκεμβρίου 1990 - ότι ο κατάλογος αυτός μπορεί να τροποποιηθεί ανά πάσα στιγμή συναρτήσει του αποτελέσματος των κοινοτικών ελέγχων που πραγματοποιούνται στις Ηνωμένες Πολιτείες της Αμερικής -
ότι από το συνηθισμένο έλεγχο που πραγματοποιήθηκε κατ' εφαρμογή του άρθρου 4 της οδηγίας 72 /462/ΕΟΚ και του άρθρου 2 παράγραφος 1 της απόφασης 86/474/ΕΟΚ της Επιτροπής της 11ης Σεπτεμβρίου 1986 σχετικά με την άσκηση των ελέγχων που πραγματοποιούνται στα πλαίσια του καθεστώτος που εφαρμόζεται στις εισαγωγές βοοειδών και χοιροειδών καθώς και νωπών κρεάτων προελεύσεως τρίτων χωρών ( 4 ), προέκυψε ότι η κατάσταση σε ορισμένες εγκαταστάσεις έχει υποστεί αλλαγές σε σχέση με τον προηγούμενο έλεγχο -
ότι τα νωπά κρέατα θα μπορούν να εισαχθούν στην Κοινότητα από τις εγκαταστάσεις αυτές μόλις οι αμερικανικές αρχές παρέξουν εγγυήσεις σχετικά με τα μέτρα που ελήφθησαν ούτως ώστε να υπάρξουν ικανοποιητικές συνθήκες και μετά από κοινοτικό έλεγχο -
ότι είναι απαραίτητο, κατά συνέπεια, να τροποποιηθεί ο πίνακας των εγκαταστάσεων -
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1
Το παράρτημα της απόφασης 87/257/ΕΟΚ αντικαθίσταται από το παράρτημα της παρούσας απόφασης .
Άρθρο 2
Οι εισαγωγές νωπών βόειων και χοιρινών κρεάτων από τα σφαγεία και τα εργαστήρια τεμαχισμού που εμφαίνονται στο παράρτημα της παρούσας απόφασης, θα αρχίσουν από την ημερομηνία που θα καθοριστεί μεταγενέστερα, με την ευκαιρία επανεξετάσεως της παρούσας απόφασης - η επανεξέταση αυτή θα πραγματοποιηθεί μόνο αφού η Επιτροπή έχει λάβει τις απαραίτητες εγγυήσεις και έχει διαπιστώσει ότι οι απαραίτητες εν εξελίξει βελτιώσεις στις εγκαταστάσεις αυτές έχουν περατωθεί .
Το παρόν άρθρο δεν ισχύει για την εγκατάσταση με αριθμό εγκρίσεως 7 Α ( Berliner & Marx, Edgar, WI ).
Άρθρο 3
Η παρούσα απόφαση θα επανεξετασθεί το αργότερο πριν από τις 31 Δεκεμβρίου 1991 .
Άρθρο 4
Η παρούσα απόφαση απευθύνεται στα κράτη μέλη . Βρυξέλλες, 17 Ιουνίου 1991 .

Labels: 0
3
18
6